Дзяржаўная ўстанова адукацыі

“Казлоўскі яслі- сад Светлагорскага раена”

АПІСАННЕ ВОПЫТА ПЕДАГАГІЧНАЙ ДЗЕЙНАСЦІ

«ДЗІЦЯЧА-БАЦЬКОЎСКІ КЛУБ “БУЛЬБАШЫКІ”, ЯК ЭФЕКТЫЎНАЯ ФОРМА ПА ДАЛУЧЭННЮ ДЗЯЦЕЙ СТАРЭЙШАГА ДАШКОЛЬНАГА ЎЗРОСТУ ДА БЕЛАРУСКАЙ МОВЫ І КУЛЬТУРЫ»

Шкут Алена Аляксандраўна,

выхавацель дашкольнай адукацыі

8 (029) 609 75 48

Дашкольнае дзяцінства з’яўляецца першай і вельмі важнай ступенню ў выхаванні нацыянальнай самасвядомасці дзіцяці. Менавіта гэты перыяд – важнейшы ў станаўленні асобы, калі закладваюцца перадумовы якасцей чалавека – грамадзяніна, развіваюцца ўяўленні дзяцей аб чалавеку, грамадстве і культуры [ 4, с. 3 ].

Развіцце асобы дзіцяці ў грамадстве немагчыма без ведання роднай мовы. Дашкольны ўзрост з’яўляецца найбольш спрыяльным перыядам для авалодання дзецьмі беларускай мовы. Менавіта ў гэты прамежак яго жыцця фарміруецца цікавасць, патрэба да ведаў, якія адпавядаюць яго прыродным і індывідуальным задаткам, закладваецца трывалы фундамент да ведаў [ 6, с.3].

Аднак,будучае пакаленне жыве ў грамадстве, дзе функцыянуюць дзве дзяржаўныя мовы (руская i беларуская); сутыкаецца з праблемай білінгвізму (двухмоўя). Маўленчае развіццё дзяцей у сям'і і ва установах дашкольнай адукацыі адбываецца ў сітуацыі блізкароднаснага руска-беларускага білінгвізму [5, с. 6 ].

Першай мовай, якой авалодваюць дзеці дашкольнага ўзросту, выступае руская. Беларускую мову яны найчасцей чуюць па радыё, тэлебачанні, у дзіцячым садзе (асобныя заняткі, святы). Сучасныя бацькі не размаўляюць са сваімідзецьмі на беларускай мове, вельмі рэдка чытаюць ім творы беларускіх аўтараў [ 6, с. 4 ].

Роднай, нацыянальнай мовай дзеці авалодваюць не ў сям'і, не ў працэсе актыўных зносін з блізкімі людзьмі, а ва ўмовах спецыяльна арганізаванага навучання. У сувязі з гэтым, узрастае роля дашкольнай установы, на якую ўскладваецца адказнасць не толькі за развіццё камунікатыўных навыкаў у дзіцяці, але і за фарміраванне, сродкамі роднай мовы, нацыянальнай самасвядомасці, за перадачу літаратурнай спадчыны, культурных традыцый [ 3, с. 7 ].

Зразумела, развіцце беларускага маўлення дзяцей ва ўстанове дашкольнай адукацыі з рускай мовай навучання носіць практычны характар. Яно павінна быць арыентавана не толькі на фарміраванне ў дзяцей уменняў разумець беларускую мову, узнаўляць пачутае, але і заахвочваць дзяцей да самастойных выказванняў на беларускай мове [ 1,с.306 ].

Як паказвае практыка, задача ўскладняецца тым, што дзеці, а нават і бацькі не толькі не ўмеюць размаўляць па беларуску, але ўвогуле не разумеюць мовы. Так, пры правядзенні кансультацыі “Мама, тата,давайце гуляць па- беларуску”, бацькі шчыра прасілі расказваць толькі на рускай мове. Ім было вельмі цяжка ўспрымаць беларускую мову.

Такім чынам, на падставе вышэй пададзенага, была вызначана праблема павышэння статуса беларускай мовы ў выхаванцаў і бацькоў праз сумеснае ўзаемадзеянне ў дзіцяча-бацькоўскім клубе “Бульбашыкі”. Так як сям'я і дашкольная ўстанова маюць важную ролю ў развіцці і станаўленні асобы дзіцяці [ 2,с. 3 ].

Галоўная мэта гэтай працы: далучэнне дзяцей старэйшага дашкольнага ўзросту да беларускай мовы і культуры праз узаемадзеянне з бацькамі ў дзіцяча- бацькоўскім клубе “Бульбашыкі”.

Каб рэалізаваць пастаўленую мэту былі вызначаны наступныя задачы:

- ствараць спрыяльныя ўмовы па павышэнню кампетэнцыі бацькоў у пытаннях далучэння дзяцей старэйшага дашкольнага ўзросту да беларускай мовы;

- дапамагчы бацькам і дзецям атрымаць цэласны пачуццевы вопыт партнерскага і даверлівага ўзаемадзеяння ў сумеснай рабоце па далучэнню да беларускай мовы;

- развіваць у дзяцей старэйшага дашкольнага ўзросту пазнавальныя і моўныя здольнасці, назіральнасць адносна моўных з’яў, навыкі маўленчага самакантролю;

- накіраваць бацькоў на стварэнне ў сям’і ўмоў па далучэнню дзяцей да беларускай мовы.

Якасць арганізацыі педагагічнай дзейнасці знаходзіцца ў прамойзалежнасціад такіх складнікаў як праграмна-метадычнае забяспечанне, дыдактычных матэрыялаў іпланамернасці работы. На падставе чаго,вызначаецца вывучэнне псіхолага-педагагічнай і метадычнай літаратуры з мэтай выдзялення эфектыўных подыходаў, метадаў і прыемаў у арганізацыі работы з бацькамі па далучэнню дзяцей 5-6 гадоў да беларускай мовы.

Работа ў дадзеным накірунку дазваляе выявіць патрэбу ў распрацоўцы перспектыўнага плана работы дзіцяча-бацькоўскага клубу “Бульбашыкі”. Такі план ўключае ў сябе ўсе неабходныя формы арганізацыі дзіцячай і бацькоўскай дзейнасці па развіццю моўных зносін, а таксама будуецца на прынцыпах паслядоўнасці, комплекснасці, сістэмнасці з ўлікам узроставых магчымасцей дзяцей.

Дасягненню якаснай работы па рэалізацыі перспектыўнага планавання садзейнічае падобраны метадычны і дыдактычны матэрыял:

- кансультацыі, памяткі, буклеты;

- падрыхтоўка анкет для бацькоў;

- картатэка дыдактычных гульняў;

- картатэка гульневых і праблемных сітуацый;

- бібліятэка мастацкай літаратуры;

- сцэнарыі заняткаў-забаў для дзяцей і бацькоў;

- канспекты пасяджэнняў клуба;

- перыядычныя выданнi ў адпаведнасцi з узростам дзяцей.

Значнае месца ў далучэннi дзяцей да беларускай мовы і культуры мае арганiзацыя тэматычнага асяроддзя. З гэтай мэтай у групе, з дапамогай бацькоў быў абсталяваны «Беларускі куточак». У якім змешчаны: альбомыз каляровымі ілюстрацыямі «Мой край завецца Беларуссю», «Вусная народная творчасць», «Беларускі фальклор», «Беларуская кухня», для правядзення заняткаў па замацаванню ведаў па беларускай мове і культуры. Так сама, у гэтым кутку падабраны беларускія нацыянальныя цацкі, кукальнае адзенне з нацыяналным арнаментам, вышыванкі, рушнікі, драўляны посуд, вырабы з лазы.

Неабходнасць уключэння сям’і да працэссу азнаямлення дзяцей з сацыяльным акружэннем, мовай, тлумачыцца асаблівымі педагагічнымі магчымасцямі, [якімі валодаюць бацькі](http://urok.shkola.of.by/pavajaniya-baceki.html), што не можа замяніць дзіцячы сад: любоў і прыхільнасць да дзяцей, эмацыянальна-пачуццёвы бок зносін, іх грамадскі накірунак. Гэта і дае спрыяльныя ўмовы для выхавання высокіх маральных пачуццяў і мовы выхаванцаў. З гэтай мэтай распрацоўваюцца памяткі, буклеты, кансультацыі для бацькоў, у якіх размешчана цікавая і карысная інфармацыя па далучэнню дзяцей да беларускай мовы.

Пры стварэнні ўмоў добрымі дапаможцамі сталі кнігі Дз. М. Дубінінай “Выхаванне ў дзяцей дашкольнага ўзросту цікавасці да беларускай мастацкай літаратуры і фальклору”, дзе прапануюцца гатовыя канспекты заняткаў і “Развіццё беларускага маўлення дашкольнікаў ад 4 да 7 гадоў” разам з наглядным дапаможнікам для дзяцей Н.С.Старжынскай і Дз. М.Дубінінай.

Такія створаныя спрыяльныя ўмовы, па павышэнню кампетэнцыі бацькоў у пытаннях далучэння дзяцей старэйшага дашкольнага ўзросту да беларускай мовы, дазваляюць якасна арганізаваць работу дзіцяча-бацькоўскага клубу “Бульбашыкі”.

Першая сустрэча ўдзельнікаў клуба (бацькі) – арганізацыйная. Якая праводзіцца ў пачатку верасня. Для прыцягнення ўвагі бацькоў да ўдзелу пасяджэння клуба вырабляюцца запрашальныя білеты, буклеты, у групах і на сайце установы размяшчаюцца інфармацыйныя лісткі. На такой сустрэчы праводзяцца індывідуальныя гутаркі, прапаноўваюцца невялічкія, апытальныя лісты, анкеты, праз якія высвятляюцца адносіны бацькоў да беларускай культуры і традыцый у далучэнні дзяцей да беларускай мовы. Па выніках анкет, а менавіта па выяўленых цяжкасцях у пытаннях далучэння дзяцей да беларускай мавы, а таксама па жаданню бацькоў; вызначаецца тэма будучых пасяджэнняў клуба; намячаецца прыблізная дата наступнай сустрэчы. Таксама, вызначаецца форма і месца правядзення пасяджэння, ступень удзела дзяцей, расрацоўваецца прыкладная структура пасяджэння, якая ўключае:

- прывітанне (знаемства на першайсустрэчы), рэфлексія мінулага ўступнага пасяджэння;

- увядзенне ў тэму пасяджэння, паведамленне асноўных задач;

- актуалізацыя тэмы ці праблемы;

- інфармацыйны блок;

- набыцце практычных навыкаў з удзелам дзяцей;

- дэманстрацыя хатняга задання (калі патрабуе тэматыка і план пасяджэння);

- завяршэнне работы (рэфлексія).

Усяго за год плануецца і праводзіцца 4-5 пасяджэнняў клуба, якія арганізуюцца адзін раз у квартал, магчыма і часцей, па жаданні бацькоў.

Праца клуба грунтуецца на рэалізацыі задач вучэбнай праграмы дашкольнай адукацыі па адукацыйнай галіне "Развіцце маўлення і культура маўленчых зносін" і арганізуецца па двух напрамках: праца з дзецьмі і праца з бацькамі.

Для таго, каб падрыхтавацца да пасяджэння клуба, у рамках нерэгламентыраванай дзейнасці плануецца і праводзіцца вялікая папярэдняя работа. Для пашырэння пасіўнага слоўніка дзяцей (разуменне новых слоў, фраз на беларускай мове) дзецям чытаюцца вершы, невялікія творы беларускіх аўтараў, загадваюцца загадкі. Абавязкова, пры гэтым, звяртаецца ўвага дзяцей на новыя словы і фразы, якія ўжываюцца ў прачытаных творах, перакладаюцца на рускую мову.

Увядзенне новых слоў і фраз на беларускай мове ажыццяўляецца і пры арганізацыі дыдактычных гульняў: “Знайдзі гаспадара”,”Гарады і жыхары Беларусі”, ”Хто ў каго?”,”Калі гэта бывае, у што мы пагуляем?”; рухомых беларускіх гульняў “Блін гарыць”,”Адгадай,чый галасок?”,”Змяя”. У рамках рэжыму дня (калі тэма будучага пасяджэння "Які я ветлівы") ўводзяцца ў актыўны слоўнік дзяцей словы "добрай раніцы, смачна есці, каліласка, добрых сноў, дапабачэння. Як паказала практыка, такія ветлівыя словы добра замацоўваць у гульнявых сітуацыях «Дзень нараджэнне ў Машы», «Паход у краму», «Пакласці лялек спаць». У іх выхаванцы практыкуюцца ў выкарыстанні «ветлівых» слоў на беларускай мове. Гуляючы з дзецьмі, звяртаецца ўвага на добразычлівасць, правільнае вымаўленне і ўжыванне новых слоў. У якасці атрыбутаў выкарыстоўваюцца лялечны тэатр, цацкі.

Арганізаваная работа з дзецьмі не застаецца па-за ўвагай бацькоў. Кожны падрыхтоўчы этап аналізуецца. Для бацькоў рыхтуецца невялікая інфармацыя аб праведзенай працы ў выглядзе буклетаў "Зразумей мяне" , дзе апісваецца як дзеці разумеюць і разважаюць над значэннем новых беларускіх слоў. Па згодзе і жаданню бацькоў да пасяджэння клуба рыхтуюцца відэа і фота матэрыялы гульнявых сітуацый, гутарак з дзецьмі з ужываннем новых беларускіх слоў.

Такая форма работы арганізуецца для таго, каб прыцягнуць яшчэ большую ўвагу бацькоў да праблемы разумення і ведаў дзецьмі беларускай мовы.

На аснове папярэдняй працы з дзецьмі, будуецца праца з бацькамі, у выглядзе хатняга задання. Хатняе заданне залежыць ад тэмы і мэты пасяджэння клуба. Часцей за ўсе такая праца накіравана на сумесную дзейнасць дзяцей і бацькоў. Гэта можа быць:

* падрыхтоўка загадак, вершаў, малюнкаў або сямейнага часопіса;
* афармленне рэцэптаў беларускай кухні;
* выраб касцюмаў для тэатральнага прадстаўлення праведзенага ў рамках клуба, распрацоўка крыжаванак.

Калі пасяджэнне клуба прысвечана беларускім святам або кухні, бацькі разам з дзецьмі рыхтуюць нацыянальную страву.

Сумесная праца дапамагае згуртаваць дзяцей і бацькоў, сфармаваць паміж імі даверныя адносіны, убачыць магчымасці іх дзяцей пры азнаямленні з беларускай мовай, з нацыянальнымі традыцыямі і культурай. Гэтак жа, выкананне хатняга задання, матывуе бацькоў ажыццяўляць пошукавыя дзеянні ў мастацкай, даведчай, гістарычнай літаратуры, вывучаць інтэрнэт крыніцы. Што дазваляе пашырыць уяўленне бацькоў і дзяцей аб нацыянальнай культуры і беларускай мове.

Пасля вялікай папярэдняй працы, бацькі запрашаюцца на пасяджэнне клуба. Кожнае пасяджэнне клуба мае адзіную структуру і можа правадзіцца ў форме:

- круглага стола;

- семинара практыкума;

- майстар - класа;

- віктарыны.

Круглы стол «Беларуская суполка», як форма правядзення аднаго з пасяджэнняў клуба, праводзіцца часцей за ўсё ў пачатку навучальнага года, пасля арганізацыйнай сустрэчы; ці ў канцы, як падвядзенне вынікаў усіх сустрэч. На такім пасяджэнні разглядаюцца пытанні і выпрацоўваюцца сумесныя рашэнні па выкарыстанні эфектыўных метадаў і прыёмаў у далучэнні дзяцей да беларускай мовы. Гэтак жа, магчымая дэманстрацыя відэа і фота матэрыялаў, з мэтай звароту ўвагі бацькоў на праблемныя бакі развіцця беларускай мовы ў сучасных дзяцей. Абавязкова, праводзіцца гульня «Адкрыты мікрафон», дзе бацькі задаюць хвалюючыя іх пытанні аб далучэнні дзяцей да беларускай культуры і мовы.

Семінар-практыкум ( «Маміны казкі», «Беларускія гульні», «Роднае слова»), мае навучальны і практычны характар. На якім, выступае не

толькі кіраўнік клуба, але і бацькі, дзеці, запрошаныя госці (педагог-псіхолаг, настаўнік пачатковых класаў; прадстаўнік краязнаўчага музею, дома рамёстваў, карціннай галерэі). На тэарэтычнай часткі выступу, пастаянна празводзяцца практыкаванні і гульні па тэме сустрэчы, дэманстрацыя хатняга задання. Выслухоўваюцца меркаванні бацькоў па разгляданай праблеме.  
 Майстар - клас для бацькоў - гэта інтэрактыўная форма навучання.

На пасяджэнні клуба ў такой форме, адпрацоўваюцца практычныя навыкі бацькоў і дзяцей па правільным выкарыстанні беларускай мовы (Дадатак 2 ). Пашыраюцца ўяўленні пра беларускую культуру і традыцыі беларускага народа. На такіх пасяджэннях выкарыстоўваецца віртуальныя падарожжы «Па дарозе нашых продкаў». Віртуальнае падарожжа ўзбагачае веды бацькоў і дзяцей: пра гісторыю беларускага народа, родную мову, традыцыі сустракаць гасцей, спраўляць святы; рыхтавацца да сяўбы або збору ўраджая; паходжання бульбы, як асноўны прадукт нацыянальнай кухні. Матэрыял для «падарожжаў» падбіраецца з улікам узросту дзяцей і з'яўляецца даступным для ўспрымання, як дзяцей 5- 6 гадоў, так і бацькоў.

Як паказвае практыка, пасяджэнні клуба ў форме «Майстар - класа» дазваляе: рэалізаваць патрэбу ва ўсталяванні ўзаемаразумення паміж педагогамі, бацькамі і дзецьмі; абменьвацца эмоцыямі, ведамі, вопытам так, каб выхавальнік не навязваў свой пункт гледжання, а даваў магчымасць кожнаму з бацькоў прыняць актыўны ўдзел.

 Цікавай і запатрабаванай формай правядзенне пасяджэння клуба з'яўляецца «Сямейная віктарына». Якая накіравана на: выхаванне пачуцця любові і павагі да старэйшых, сваіх бацькоў, гонару за сваю сям'ю. Бо, нацыянальнае самапазнанне пачынаецца з сям'і, з пазнання сямейных каштоўнасцей. Віктарыны пачынаюцца з дэманстрацыі хатняга задання: выставы творчых работ, фотагалерэі «Зазірніце ў сямейный альбом». Дзеці разам з бацькамі стараюцца расказваць пра сваю сям'ю на беларускай мове, кіраўнік клуба ім дапамагае. Далей, дарослыя са сваімі дзецьмі дзеляцца на дзве ці тры каманды, прыдумляюць назву каманды на беларускай мове.

«Сямейная віктарына» ўключае розныя маўленчыя і творчыя заданні:

-пераклад слоў з рускай на беларускую мову і наадварот;

- «дапоўні слоўца»;

- «разблытай прапанову»;

- «падбяры карцінку да рэчы»;

- разгульванне эпізодаў з казкі.

Маўленчы матэрыял падбіраецца з улікам узросту дзяцей і вучэбнай праграмай дашкольнай адукацыі.

Разнастайнасць формаў арганізацыі дзіцяча - бацькоўскага клуба «Бульбашыкі» зацікаўлівае бацькоў і дзяцей прымаць актыўны ўдзел у кожным пасяджэнні.

У залежнасці ад тэмы і формы правядзення пасяджэння кулуба, сустрэчы арганізуюцца як ва ўстанове так і за яе межамі. Больш за пяць гадоў клуб «Бульбашыкі» супрацоўнічае з краязнаўчым музеем горада Светлагорска,

карціннай галірэяй «Традыцыя», домам рамёстваў, музеям «Беларуская хатка» дзяржаўнай установы адукацыі “ Сярэдняя школа №10 г. Светлагорска”. Такое супрацоўніцтва дазваляе дзецям і бацькам на прамую знаёміцца ​​з нацыянальнай культурай, культурай свайго горада, традыцыямі беларускага народа, бытам. Гэтак жа пашырае пасіўны і актыўны слоўнік дзяцей у веданні беларускай мовы. Падахвочвае дзяцей размаўляць на беларускай мове або выкарыстоўваць некаторыя словы ў актыўнай гаворкі.

Кожнае пасяджэнне клуба праводзіцца на беларускай мове. Калі дзеці або бацькі не разумеюць некаторыя словы ці фразы, яны перакладаюцца на рускую мову і адзначаюцца для сябе: над якімі словамі неабходна папрацаваць з дзецьмі ў рамках рэгламентаванай і нерэгламентыраваным дзейнасці; якое хатняе заданне даць дарослым і дзецям, каб замацаваць словы на беларускай мове; для бацькоў рыхтуюцца памяткі і рэкамендацыі.

У канцы навучальнага года, да апошняга пасяджэння клуба, рыхтуецца часопіс «Разам да беларускай мовы», Як вынік праведзенай работы. Часопіс ўключае рубрыкі: “Вучымся размаўляць па-беларуску”, “Чую, бачу, гавару” (Дадатак 3).

У выніку праведзенай работы, пазіцыі бацькоў сталі больш гнуткімі. Цяпер яны адчуваюць сябе больш кампетэнтнымі ў навучанні дзяцей роднай мове, адбыліся значныя змены ў месцы беларускай мовы ў сям'і, сталі прадпрымацца спробы выкарыстання сістэмы, размаўляць з дзецьмі па-беларуску дома; пашырыўся слоўнікавы запас беларускіх слоў; з'явілася цікавасць да пасяджэнняў клуба.

Правядзенне гутарак у сямейным коле аб праблемах далучэння дзяцей да беларускай мовы, сумесны аналіз, спрыяў больш глыбокаму ўсведамленню бацькамі значнасці мэтанакіраванай дзейнасці па прыцягненню дзяцей да беларускай мовы і культуры, арыентацыі на выкарыстанні сучаснай і дакладнай літаратуры.

Дзякуючы створаным спрыяльным умовам ва ўстанове; інфармацыйна-асветніцкай працы, у пытанні далучэння дзяцей старэйшага дашкольнага ўзросту да беларускай мовы - павысілася кампетэнтнасць бацькоў. Бацькі і дзеці здабылі цэласны пачуццёвы вопыт партнёрскіх, даверлівых ўзаемадзеянняў адзін з адным, у сумеснай рабоце дзіцяча-бацькоўскага клуба “Бульбашыкі”.

Павысіўся ўзровень матывацыі бацькоў на стварэнне ў сям'і ўмоў па далучэнню дзяцей да беларускай мовы і культуры. Бацькі сталі праяўляць вялікую зацікаўленасць і ініцыятыву пры ўзаемадзеянні з кіраўніком клуба “Бульбашыкі”, сталі глыбей разумець важнасць ведання беларускай мовы і традыцый беларускага народа. У сям'і, асвоілі метады прыцягнення, фарміравання ў дзяцей імкнення ўжываць беларускія словы ў паўсядзенным жыцці.

Мова дзяцей стала больш вобразнай, эмацыянальнай; пашырыўся слоўнікавы запас, развілася пазнавальная цікавасць да новых беларускіх слоў. Так сама, дзеці набылі добрыя веды аб культуры і традыцыях беларускага народа.  
 Узаемадзеянне з настаўнікамі пачатковых класаў дзяржаўнай установы адукацыі “ Сярэдняя школа №10 г. Светлагорска”, дазваляе адсачыць узровень ведаў беларускай мовы ў выпуснікоў нашай установы, якія разам з бацькамі наведвалі клуб "Бульбашыкі" і як адзначалі настаўнікі: узровень ведаў у нашых выхаванцаў вышэй чым у іншых дзяцей.

Як паказвае практыка, толькі пры сумесных намаганнях установы дашкольнай адукацыі, сям’і, а таксама, узаемадзеянне з аб’ектамі соцыума, можна атрымаць станоўчыя вынікі. Для гэтага бацькам і выхавацелю неабходна зрабіць крок насустрач, каб аб’яднаць намаганні накіраваныя на забеспячэнне спрыяльных умоў па далучэнню выхаванцаў да беларускай мовы і культуры.

Але не гледзячы на добрыя вынікі, не хочацца спыняцца на дасягнутым,таму ў будучым плануецца пераемнасць ( у рамках клуба “Бульбашыкі”) з вузкімі спецыялістамі дзіцячай установы: музычным кіраўніком і кіраўніком па фізічнаму выхаванню, па далучэнню дзяцей 5-6 год да беларускай мовы і культуры праз тэатралізованую дзейнасць, песні, танцы, народныя і рухомыя гульні.

Спіс літаратуры

1. Вучэбная праграмма дашкольнай адукацыі/Міністэрства адукацыі Рэспублікі Беларусь.- Мінск.Нац. ін-т адукацыі, 2012.-408 с.
2. Гуз, А. А. Взаимодействие дошкольного учреждения и семьи : пособие для педагогов учреждений, обеспечивающих получение дошк. образования / А. А. Гуз. – Мозырь : Белый Ветер, 2007. – 191, [1] с.
3. Дубініна, Д. М. Выхаванне ў дзяцей дашкольнага ўзросту цікавасці да беларускай мастацкай літаратуры і фальклору: дапаможнік для педагогаў устаноў дашк. адукацыі/Д.М.Дубініна.- Мінск: Новое знание, 2016.-208 с.
4. Дубініна, Дз. М.Культура Беларусі ў казках і паданнях: этнакультурная адукацыя дашкальнікаў: дапам. для педагогаў устаноў, якія забяспечваюць атрыманне дашк. адукацыі/ Дз.М. Дубініна ,Дз.У. Дубінін.- Мінск: Зорны верасень,2008.-120 с.
5. Дубініна, Д. М.Родная прырода ў вуснай народнай творчасці: дапам. для педагогаў устаноў дашк.адукацыі/Д.М.Дубініна,А.А.Страха,Д.У.Дубінін.- Мазыр: Белы Вецер, 2014.-133 с.

Ч 2/ Дз. М.Дубініна.- Мазыр: ТАА ВД”Белы Вецер”, 2008.-108 с.

1. Старжынская, Н. С.Развіцце беларускага маўлення дашкольнікаў ад 4 да 7 гадоў: вучэб.-метад. дапам. для педагогаў устаноў дашкольнай адукацыі з рус.мовай навучання: /Н.С.Старжынская, Д.М.Дубініна.- Мінск: Аверсэв, 2017.- 183с.